Ehdotus neuvoston asetukseksi (EY) N:o ... maito- ja maitotuotealan yhteisestä markkinajärjestelystä annetun asetuksen (ETY) N:o 804/68 muuttamisesta



Virallinen lehti nro C 125 , 27/04/1996 s. 0025



Ehdotus NEUVOSTON ASETUKSEKSI (EY) N:o . . ., annettu . . ., maito- ja maitotuotealan yhteisestä markkinajärjestelystä annetun asetuksen (ETY) N:o 804/68 muuttamisesta (96/C 125/14) 96/0066 (CNS) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon, ottaa huomioon talous- ja sosiaalikomitean lausunnon, sekä katsoo, että asetuksessa (ETY) N:o 804/68 (1), sellaisena kuin se on viimeksi muutettuna asetuksella (EY) N:o 2931/95 (2), säädetään, että maidon markkinointivuosi alkaa 1 päivänä huhtikuuta ja päättyy seuraavan vuoden maaliskuun 31 päivänä; vuodesta 1992 alkaen maidon tavoitehinta sekä voin ja rasvattoman maitojauheen interventiohinta vahvistetaan ajanjaksoksi 1 päivästä heinäkuuta 30 päivään kesäkuuta ottaen huomioon kyseisten hintojen ja muiden alojen, joiden markkinointivuosi sijoittuu kyseiseen ajanjaksoon, välinen yhteys; kyseinen yhteys olisi säilytettävä tulevaisuudessa ja johdonmukaisuuden vuoksi olisi sovitettava maidon markkinointivuosi samaan ajanjaksoon; tämän vuoksi on tarpeen muuttaa edellä mainitun asetuksen 3 artiklassa säädetty tavoitehinnan vahvistamispäivämäärä, ja tietyt yhteisön ja kolmansien maiden välillä solmitut sopimukset mahdollistavat yhteisön osallistumisen kolmansiin maihin tuotavien, yhteisöstä peräisin olevien maitotuotteiden kiintiöiden hallinnoimiseen; näiden mahdollisuuksien täysipainoisen hyödyntämisen mahdollistamiseksi on syytä säätää sopivien hallinnointimenetelmien käyttöönottamista koskevasta erityisestä menettelystä, ON ANTANUT TÄMÄN ASETUKSEN: 1 artikla Muutetaan asetus (ETY) N:o 804/68 seuraavasti: 1. Korvataan 2 artikla seuraavasti: "2 artikla Jollei neuvosto komission ehdotuksesta perustamissopimuksen 43 artiklan 2 kohdassa määrättyä äänestysmenettelyä noudattaen toisin päätä, maidon markkinointivuosi alkaa 1 päivänä heinäkuuta ja päättyy seuraavan vuoden kesäkuun 30 päivänä kaikkien 1 artiklassa tarkoitettujen tuotteiden osalta." 2. Korvataan 3 artiklan 1 kohta seuraavasti: "1. Yhteisölle vahvistetaan vuosittain maidon tavoitehinta." 3. Korvataan 13 artiklan 2 kohdassa ilmaisu "16 ja 17 artiklassa" ilmaisulla "16, 16 a ja 17 artiklassa". 4. Lisätään 16 a artikla seuraavasti: "16 a artikla 1. Jos perustamissopimuksen 228 artiklan mukaisesti solmitussa sopimuksessa määrätään jonkin kolmannen maan 1 artiklassa tarkoitetuille tuotteille avaaman tariffikiintiön hallinnoinnista kokonaan tai osittain, sovellettava hallinnointimenetelmä ja sitä koskevat yksityiskohtaiset säännöt määritetään 30 artiklassa säädettyä menettelyä noudattaen. 2. Kiintiöitä voidaan hallinnoida soveltamalla seuraavia menetelmiä tai seuraavien menetelmien yhdistelmiä: - hakemusten jättämisen aikajärjestykseen perustuva menetelmä (periaatteella "ensimmäisenä saapunut käsitellään ensimmäisenä"), - haettujen määrien suhteellisen jaon menetelmä hakemuksia jätettäessä (niin sanottua "samanaikaista tutkimismenetelmää" noudattaen), - perinteisen kaupan huomioonottamiseen perustuva menetelmä ("perinteiset/uudet tuotteet" -menetelmää noudattaen). Muita soveltuvia menetelmiä voidaan käyttää ja erityisesti sellaisia menetelmiä, joilla varmistetaan kyseisen kiintiön tarjoamien mahdollisuuksien täysipainoinen hyödyntäminen. Menetelmissä on vältettävä asianomaisten toimijoiden eriarvoiseen asemaan asettamista." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty . . . Neuvoston puolesta . . . (1) EYVL N:o L 148, 28.6.1968, s. 13 (2) EYVL N:o L 307, 20.12.1995, s. 10